Nokian vesikriisi

Nokian vesikriisillä tarkoitetaan 28. marraskuuta 2007 alkanutta onnettomuutta, jossa Nokian kaupungin vesilaitoksella avattiin puhtaan juomaveden ja kiintoaineksesta puhdistetun jäteveden yhdistävä venttiili, jonka kautta yli 400 000 litraa jätevettä pääsi sekoittumaan juomaveteen. Vahinkoja lisäsi merkittävästi se, että tiedottaminen tapahtuneesta epäonnistui.

Onnettomuuden seurauksena yli 8 000 ihmistä sairastui vatsatautiin, ja kolmen ihmisen epäillään kuolleen onnettomuuden aiheuttamiin tauteihin. Juomavesi oli Nokialla kokonaan tai osittain käyttökiellossa lähes kolme kuukautta. 

Kyseessä on Suomen tähän asti pahin vesiepidemia.

Tapahtumat
Nokian vesikriisi alkoi keskiviikkona 28. marraskuuta 2007, kun Nokian kaupungin jätevedenpuhdistamossa avattiin puhtaan juomaveden ja kiintoaineksesta puhdistetun jäteveden yhdistävä venttiili, jonka kautta juomaveteen pääsi sekoittumaan yli 400 000 litraa jätevettä.Yli viikon vesikriisi. (arkistolinkki) HS.fi. Julkaistu 6.12.2007 23:09. Onnettomuuden seurauksena tuhansia ihmisiä sairastui vatsatautiin. Sairastuneista otetuista näytteistä löydettiin ainakin kampylobakteeria, norovirusta, rotavirusta, Giardia-alkueläimiä ja salmonellaaNorovirus leviää Nokialla vettä välttäneillekin. (arkistolinkki) HS.fi. Julkaistu 7.12.2007 20:15. sekä yksittäisiä Clostridium difficile -löydöksiä.Nokian terveyskeskuksen yhteenveto vesiepidemiasta, julkaistu 13.12.2007. Vesinäytteistä löydettiin niin ikään kampylobakteeria, norovirusta, salmonellaa ja ensimmäistä kertaa Suomessa myös Giardiaa sekä astroviruksia ja adenoviruksia. Lisäksi vesinäytteissä oli tavanomaiseen nähden runsaasti heterotrofisia ja koliformisia bakteereja, Escherichia colia ja suolistoperäisiä enterokokkeja. Yhdellä potilaalla saattoi olla seitsemän eri taudinaiheuttajaa yhtä aikaa. 

Nokian Kullaanvuoren jätevedenpuhdistamossa käytetään laitteiden puhdistamiseen kiintoaineksesta puhdistettua jätevettä. Onnettomuuden mahdollistaneen venttiilin kautta oli putkistoon otettu samaan tarkoitukseen myös puhdasta juomavettä.Nokian kohuventtiili on lähes 20 vuotta vanha. (arkistolinkki) HS.fi. Päivitetty 4.12.2007 13:03. Venttiili oli auki 28.–30. marraskuuta, ja se päästi jätevettä virtaamaan väärään suuntaan eli vesijohtoverkostoon. Huoltotöitä tehnyt jätevesipuhdistamon työntekijä avasi yhdysputken venttiilin tiettävästi vahingossa. Vesilaitos huomasi heti epäpuhtaudet mutta oletti niiden johtuvan veden virtaussuunnan vaihtumisesta,Nokian vedestä sairastuneita hakeutuu hoitoon yhä enemmän. HS.fi. Päivitetty 4.12.2007 08:24. kun vettä oli alettu ottaa Tampereen vesijohtoverkosta.Vajaa tuhat saanut lieviä oireita Nokian vesijohtovedestä. HS.fi. Päivitetty 2.12.2007 19:49. Huomattuaan vuodon 30. marraskuuta kaupunki tiedotti asiasta mutta aluksi vain internetsivuillaan ja paikallisissa tiedotusvälineissä. Tieto annettiin myös kouluihin, mutta asiaan ei osattu reagoida nopeasti. 2. joulukuuta tapauksesta jaettiin saastuneeksi oletetun alueen koteihin tiedote.

pienoiskuva|oikea|Tiedote vesijohtoverkoston tehokloorauksesta tammikuussa 2008.
Kaupungin asukkaille jaettiin käyttökelvottoman johtoveden tilalle rekkalasteittain pullovettä. Keskiviikkoyönä 5. joulukuuta myös kaupungin päävesijohto rikkoutui, mikä pahensi Nokian kaupungin vedenjakelun ongelmia entisestään putkirikon sysättyä mahdollisesti myrkyllisen kiintoaineen liikkeelle. Keskiviikkoaamuna vedenkäyttörajoitukset ulotettiin koko kaupungin alueelle ja hanavettä kiellettiin käyttämästä peseytymiseenkään. Puolustusvoimat aloitti Nokialla veden jakelun säiliöautosta SPR:n ja vapaaehtoisen pelastuspalvelun avustamana 6. joulukuuta.Puolustusvoimat aloitti vedenjakelun Nokialla. HS.fi. Päivitetty 6.12.2007 11:34.

 Putkistoa alettiin puhdistaa 9. joulukuuta 2007.Nokian vatsatautiepidemia vihdoin laantumassa. HS.fi. Päivitetty 9.12.2007 20:53. Juomavesi piti keittää.Nokian kaupungin tiedote 10.12.2007, haettu 10.12.2007.

 14. joulukuuta 2007 sosiaali- ja terveysministeriön ylitarkastajan Jari Keinäsen mukaan Nokian vesiepidemia oli eurooppalaisittain huomattavan mittava.Ministeriö: Nokian vesiepidemia eurooppalaisittain mittava. HS.fi. Julkaistu 7.12.2007 14:50. Tampereen poliisi käynnisti vesikriisin syistä rikostutkinnan.

 14. joulukuuta 2007 Onnettomuustutkintakeskus ilmoitti ottavansa Nokian vedensaastumisonnettomuuden tutkintaan. Onnettomuutta tutkittiin ilmoituksen mukaan vähintään suuronnettomuuden vaaratilanteena. Tutkintalautakuntaan kuuluivat lautakunnan puheenjohtajana komisario Pekka Aho sekä jäseninä filosofian lisensiaatit Hannu Rantanen ja Tarja Wiikinkoski.Tiedote B2/2007Y Jäteveden joutuminen vesijohtoverkostoon Nokialla 30.11.2007 Onnettomuustutkintakeskus

 17. joulukuuta 2007 Nokian kaupunginvaltuuston puheenjohtaja Seppo Kallio totesi, että onnettomuuden aiheuttanutta putkea ja venttiiliä ei ollut missään suunnitelmassa tai piirustuksessa.Nokian putki ei ollut piirustuksissa. Aamulehti.fi

 18. joulukuuta 2007 kahden nokialaisen epäiltiin kuolleen saastuneen veden aiheuttamaan vatsatautiin. 52- ja 81-vuotiaille naisvainajille tehtiin lääninoikeuslääkäri Sirkka Goeblerin mukaan ruumiinavaus.Kahden iäkkään nokialaisen pelätään menehtyneen vesikriisissä, Ilta-Sanomat

 19. joulukuuta 2007 Nokian saastunut vesi aiheutti mahdollisesti jo kolmannen kuoleman. Poliisi epäili 45-vuotiaan nokialaisen miehen kuolleen saastuneen veden aiheuttamaan vatsatautiin.

 Yliopistollisen sairaalan infektiolääkäri Jukka Lumio kertoi, että oikeuslääketieteellinen kuolemansyynselvitys tehtäisiin nyt kaikille vesikriisin aikana kuolleille nokialaisille.Nokian saastuneella vedellä mahdollisesti jo kolme uhria. Mtv uutiset

 19. joulukuuta 2007 poliisi ilmoitti tutkivansa tapausta törkeänä yleisvaaran aiheuttamisena.

 15. tammikuuta 2008 aloitettiin vesiputkiston tehoklooraus, jossa veden klooripitoisuus kymmenkertaistettiin.Nokian veden tehoklooraus jatkuu ensi viikkoon HS.fi 15.1.2008 Toimenpiteellä taudinaiheuttajat saatiin häviämään verkostosta muutamassa viikossa.Tehoklooraus näyttää nujertaneen noroviruksen Nokialla HS.fi 8.2.2008

 18. helmikuuta 2008 purettiin viimeiset veden käyttörajoitukset.Hanavettä saa taas juoda koko Nokialla HS.fi 18.2.2008 Vesikriisistä oli tehty yli 700 korvaushakemusta, siitä oli aloitettu suuronnettomuustutkintaNokian vesikriisistä jo yli 700 korvaushakemusta HS.fi 13.2.2008 ja se oli aiheuttanut yli 1,5 miljoonan euron kustannukset.Nokian vesiepidemian kustannukset nousseet yli 1,5 miljoonaan HS.fi 29.1.2008

 11. lokakuuta 2010 tapaus siirtyi syyteharkintaan. Yhtä Nokian vesilaitoksen työntekijää epäiltiin törkeästä yleisvaaran aiheuttamisesta ja kahdesta kuolemantuottamuksesta. Lisäksi kahta vesilaitoksen virkamiestä epäiltiin tuottamuksellisesta virkavelvollisuuden rikkomisesta.Nokian vesilaitoksen työntekijää epäillään kuolemantuottamuksesta mtv3.fi 11.10.2010

 7. helmikuuta 2011 syyttäjä sai syyteharkinnan valmiiksi. Nokian kaupungin jätevedenpuhdistamon vastaava hoitaja sai syytteen törkeästä yleisvaaran tuottamuksesta ja yhdestä kuolemantuottamuksesta. Nokian kaupungin vesilaitoksen johtaja Juha Menonen sai syytteen tuottamuksellista virkavelvollisuuden rikkomisesta.Kahdelle syyte Nokian vesikriisistä yle.fi 7.2.2011

 20. toukokuuta 2011 oikeudenkäynti alkoi Pirkanmaan käräjäoikeudessa.

 29. kesäkuuta 2011 käräjäoikeus hylkäsi vesilaitoksen entisen johtajan Juha Menosen syytteen tuottamuksellisesta virkavelvollisuuden rikkomisesta. Jätevedenpuhdistamon vastaava hoitaja tuomittiin seitsemäksi kuukaudeksi ehdolliseen vankeuteen törkeästä yleisvaaran tuottamuksesta ja kuolemantuottamuksesta.
2012 Nokian kaupunginvaltuusto myönsi Juha Menoselle vastuuvapauden tapahtuneesta.

15. huhtikuuta 2013 hovioikeus piti puhdistamonhoitajan rangaistuksen ennallaan.

 Tiedottamisen epäonnistuminen 
Nokian vesilaitos havaitsi epäpuhtaudet juomaveden laadussa heti tapahtumapäivänä keskiviikkona 28. marraskuuta, mutta vesilaitos oletti virheellisesti epäpuhtauksien johtuvan poikkeuksellisista virtauksista eikä reagoinut asiaan sen vaatimalla vakavuudella. Myös nokialaiset havaitsivat oudon hajun hanavedessä jo keskiviikkona. Ensimmäiset oksentelu- ja ripulisairastumiset tulivat tietoon torstaina 29. marraskuuta, jolloin Nokian vesilaitos ja terveystarkastaja saivat huolestuneita yhteydenottoja. Vesilaitoksesta kerrottiin, että veteen on joutunut rautasakkaa ja asennustöissä käytettyä liukastusrasvaa. Vesilaitos ilmoitti, ettei ole mitään syytä olla juomatta vettä. 

Vasta perjantaina 30. marraskuuta vesilaitokselle selvisi, että on kyse katastrofista. Ylen uutisissa ja kunnan internetsivuilla tiedotettiin, ettei saastunutta vettä saa juoda keittämättä. Tieto ei silti saavuttanut esimerkiksi päiväkoteja, joissa saastunutta vettä yhä juotiin. Lauantaina 1. joulukuuta moni oli yhä epätietoinen tilanteesta, ja saastuneen veden juonti jatkui. Kaupungilla alkoi kiertää auto, joka kuulutti vesivaroituksia. Vielä sunnuntaina 2. joulukuuta tieto saastuneesta vedestä ei ollut tavoittanut kaikkia nokialaisia. Nokian kaupunki jakoi asiasta joka talouteen tiedotteen. Nokian kaupunginjohtaja Markku Rahikkala joutui myöntämään saastuneesta vedestä tiedottamisen epäonnistuneen.Nokia tyri tiedottamisen vesiasiassa. AamulehtiMiksi tieto ei kulkenut Nokialla? AamulehtiNokian päiväkoteja varoitettiin vedestä vain sähköpostilla.Näin vesikatastrofi kehkeytyi. AamulehtiNokian kaupunginjohtaja: Vedestä tiedottaminen myöhästyi. Aamulehti

Sosiaali- ja terveysministeriön mielestä Nokia epäonnistui hätätiedottamisessa.Ministeriön mielestä Nokia epäonnistui hätätiedottamisessa. Yle.fi, uutiset Sisäministeriö arvosteli Nokian kriisiviestintää.Sisäministeriöltä pyyhkeitä Nokian kriisiviestinnälle. MTV3 Nokialaiset itsekin moittivat huonoa ja hidasta tiedottamista kovin sanoin.

Adressi vastuuhenkilöiden erottamiseksi
Vesikriisin johdosta Nokialla kerättiin nimiä adressiin, jossa vaadittiin Nokian kaupunginjohtajan Markku Rahikkalan sekä kaupunginhallituksen ja vesilaitoksen johtajan Juha Menosen välitöntä eroa. Allekirjoittajien määrästä esitettiin julkisuudessa ristiriitaisia tietoja. Adressin kerääjän Juha Kukkosen mukaan allekirjoittajia oli yli 9 000, mutta Aamulehden Taloustutkimuksella teettämän kyselyn tuloksien mukaan allekirjoittajia oli vain noin 900. Kukkonen kieltäytyi näyttämästä nimilistaa Aamulehden toimittajalle.

Tutkinta
Onnettomuustutkintakeskuksen 2009 raportin mukaan puhdistetun jäteveden (teknisen veden) pääsyn talousvesiverkostoon mahdollisti määräysten vastaisesti 1988 rakennettu puhdistetun jäteveden ja talousvesiverkoston välinen liitos. Lisäksi kummankin verkoston sulkuventtiili oli yhtä aikaa auki. Virtaaminen talousvesiverkostoon oli mahdollista, koska puhdistetun jäteveden paine oli talousveden painetta suurempi. 

Seuraukset
Nokian vesikriisin jälkeen tarkastettiin sosiaali- ja terveysministeriön pyynnöstä yhteensä 4 750 riskikohdetta. Huomautettavaa löytyi 1 800 kohteesta. Suuri osa korjaustarpeista oli lieviä, mutta selvityksessä löytyi myös vakavia riskejä. Kaikkiaan 144:llä jäteveden puhdistamolla tai pumppaamolla likaisen ja puhtaan veden linjastot olivat yhteydessä toisiinsa. Näissä Nokian katastrofin toistuminen olisi ollut mahdollinen ainakin poikkeusolosuhteissa. Laittomia rakennelmia purettiin kaikessa hiljaisuudessa.  

Nokian vesikriisin jälkeen lainsäädäntö ja viranomaisohjeet tiukentuivat. Osa tiukennuksista olisi tehty myös ilman isoa onnettomuutta, mutta katastrofi nopeutti asioita. Nokian tapauksen ansiosta laitokset ja viranomaiset kirjoittivat vesilaitoksille kriisiviestintäohjeet. Kuntaliiton 2008 julkaisemassa raportissa kiinnitettiin huomiota siihen, että kriisistä tiedottamisen on kohdistuttava erityisesti yli 65-vuotiaisiin, kielivähemmistöihin sekä erityistarpeisiin asukkaisiin. Lisäksi Nokian tapauksessa eri tiedotuskanavat otettiin käyttöön liian hitaasti. Kriisiorganisaation johto ei voi jäädä selvittämään asiaa ensin rauhassa ja tiedottaa vasta sitten, kun ongelma on ratkennut.

Useammassa kunnassa on otettu käyttöön tekstiviestijärjestelmä. Nokialaisille vesikriisi maksoi yli 4 miljoonaa euroa.

Osa sairastuneista on kärsinyt jälkikäteen niveloireista kuten selkärankareumasta sekä kroonisista vatsavaivoista. 

Saastuneelle vedelle altistuneilla mutta ei sairastuneilla alle 1-vuotiailla lapsilla on vuosina 2009–2013 tehdyn tutkimuksen mukaan todettu yllättäen allergioiden vähenemistä.  

Lähteet

Aiheesta muualla



 Ylen Elävä arkisto: Nokian vesikatastrofi

Vesikriisi
Luokka:Vuoden 2007 onnettomuudet
Luokka:Vesihuolto Suomessa
Luokka:2000-vuosikymmenen onnettomuudet Suomessa
Luokka:Jätevesihuolto